  Виталий Пронин Юэм йырын машинаен ворттылӥсьёслэсь табере кылзэс золгес юалозы: та сярысь законэз юнматӥз Президент В. Путин. Водительёслэсь кылзэс золгес юалозыФото: архив "УД"Табере юэм йырын шудтэм учыр кылдытэм муртэ, отын адями сӧсырмыны шедиз ке, пытсэт сьӧры пуктозы 3 арысен 7 арозь - та дырозь вал тужгес троссэ 4 арлы. Бырыны шедемын ке 1 адями, 5 арысен 12 арозь (вал 2 арысен 7 арозь). Шудтэм учырын кулэмын ке 2 яке солэсь тросгес адями - 8 арысен 15 арозь (вал 4 арысен 9 арозь). Та закон улэ шедё капчи самолёт но пичи судно возись адямиос но: кудӟыса шудтэм учыр кылдытэмзы но адями быдтэмзы понна пытсэт сьӧры шедьыны быгатозы 5 арлы. Елена Тугашова  